Матија ("I") Кантакузин () је био византијски цар савладар (1353—1354), претендент на престо (1354—1357) и морејски деспот (1380—1383). Био је најстарији син Јована Кантакузина (1347—1354) и Ирине Асен. Током грађанског рата који је његов отац водио против Јована V (са прекидима 1341—1391), Матија му је активно помагао у борби, а након његове абдикације 1354. године, наставио је самостално борбу. После свог пораза, отишао је на Пелопонез и помогао брату Манојлу (1348—1380) у вођењу Морејске деспотовине, да би након његове смрти и сам преузео власт над њом.